Tony Biever

Den Tony Biever, gebuer den 8. Abrëll 1908 an der Stad Lëtzebuerg, an do gestuerwen den 19. Abrëll 1990, war e lëtzebuergesche Politiker (CSV) a Jurist.

Den Tony Biever war Deputéierte vun 1937 bis 1940Als, N. & R. L. Philippart, 1994. La Chambre des Députés : histoire et lieux de travail. Luxembourg, S. 510/511. a vum September 1944 bis de September/Oktober 1945. Als Deputéierte war hien och Member vun der Assemblée consultative (1945). Bei de Chamberwale vum 21. Oktober 1945 an duerno allkéiers bis deene vum 15. Dezember 1968 nach mat gouf hien als Deputéierten an d'Chamber gewielt a war vun 1959 bis 1974 Fraktiounspresident vun der CSV an der Chamber. Tëscht 1964 an 1965 war hie President vun der CSV,"Perséinlechkeeten aus der CSV" csv.lu an e gouf doriwwer eraus a Medien als "gro Eminenz" vun der Partei bezeechent well dräi spéider Staatsministere respektiv Premieren, de Pierre Werner, de Gaston Thorn (deen allerdings vun der DP war) an de Jacques Santer bei him am Cabinet hire Stage als Jurist gemaach hunn."Cercle brisé" Artikel aus dem Lëtzebuerger Land vum 29.05.2015

Vun 1940 bis 1941 war hie President vun der Conférence du jeune barreau de Luxembourg.

 Gielchen 


Kategorie:Lëtzebuergesch Deputéiert
Kategorie:Lëtzebuergesch Affekoten
Kategorie:Officier de l'ordre de la couronne de chêne
Kategorie:Gebuer 1908
Kategorie:Gestuerwen 1990
Kategorie:Membere vun der Assemblée consultative